	[image: Slika]
	
	

		[image: Ombudsman%20Logo%20Final[3]]



	
РЕПУБЛИКА СРБИЈА
ЗАШТИТНИК ГРАЂАНА
3112-898/19
Б е о г р а д

	
	

	дел.бр. 12605      датум 14.05.2021.
	
	



		 5
______________________________________________________________________________
[bookmark: _GoBack]На основу члана 138. став 1. Устава Републике Србије[footnoteRef:1] и  члана 31. став 2. Закона о Заштитнику грађана,[footnoteRef:2] у поступку контроле законитости и правилности рада Републичког геодетског завода, покренутог по притужби АА из …, Заштитник грађана [1:  „Сл. гласник РС“, бр. 98/06; ]  [2:  „ Сл. гласник РС“, бр. 79/05 и 54/07; ] 



У Т В Р Ђ У Ј Е


Републички геодетски завод поступио је супротно одредбама Закона о општем управном поступку и Закона о поступку уписа у катастар непокретности и водова, тиме што у законом прописаним роковима није одлучила о захтевима који претходе захтеву притужиоца, као и о жалби изјављеној против првостепеног решења донетог у једном од захтева, чиме је повредио и право притужиоца на доношење одлуке у законом прописаном року. 

Републички геодетски завод није испунио законом прописану обавезу сарадње са Заштитником грађана, а на штету права притужиоца, тиме што је у току поступка Заштитник грађана био принуђен да oд тог органа у више наврата тражи информације о предузетим активностима поводом притужиочеве правне ствари и да упућује више ургенција за достављање изјашњења, што је утицало на дужину трајања поступка пред Заштитником грађана.

На основу утврђених недостатака у раду, Заштитник грађана упућује Републичком геодетском заводу  следеће



П Р Е П О Р У К Е

Републички геодетски завод ће без одлагања донети одлуке о захтевима који претходе решавању о захтеву притужиоца АА, односно о жалби изјављеној у предмету 952-02-23-8752/2019, након чега ће, без одлагања, донети одлуку и о притужиочевом захтеву.

Републички геодетски завод ће у свом будућем раду испуњавати своју законску обавезу сарадње са Заштитником грађана и благовремено, у остављеним роковима, одговарати на акте овог органа у вези са добијањем тражених информација, а које су од значаја за поступке које Заштитник грађана води.
У свом будућем раду Републички геодетски завод ће водити рачуна о поштовању законом прописаних рокова за доношење одлука, како грађани не би долазили у ситуацију да се, без основаног разлога, пролонгира одлучивање о њиховим правима и на закону заснованим интересима.
Републички геодетски завод обавестиће Заштитника грађана најкасније у року од 30 дана од  дана пријема ове препоруке о поступању по њој, уз достављање релевантних доказа на основу којих се са сигурношћу може утврдити да је по препоруци Заштитника грађана поступљено.




		Р а з л о з и: 
[bookmark: clan_207]
Заштитнику грађана обратио се 30. септембра 2019. године притужилац АА из …, ул. … бр. …, притужбом на рад Републичког геодетског завода, због тога што још увек није донета одлука о жалби коју је изјавио против решења Службе за катастар непокретности Чукарица бр. 952-02-13-224-6732/2018.
 
Поступајући по примљеној притужби, Заштитник грађана је дописом 134-898/19, дел.бр. 30331 од 17. 10. 2019. године, покренуо поступак контроле правилности и законитости поступања Републичког геодетског завода, тражећи да достави све релевантне информације о предмету притужбе, а нарочито о томе да ли је у међувремену  донета одлука о напред наведеној жалби.

Дописом од 25. 11. 2019. године Републички геодетски завод обавестио је овај орган да је о наведеној жалби одлучено, и у прилогу доставио копију решења од 7. 11. 2019. године.

Имајући у виду да се у међувремену притужилац обратио Заштитнику грађана незадовољан што још увек нису донете одлуке о његовим осталим захтевима упућеним Служби за катастар непокретности Чукарица, дописом од 16. 12. 2019. године од Републичког геодетског завода је затражено да обавести о свим активностима које су предузете поводом притужиочевих обраћања, а ради се о захтевима поводом којих су уписане забележбе у Г листу Листа непокретности 12633 КО Чукарица.

Изјашњавајући се о наведеном Републички геодетски завод је доставио изјашњење од 29. 1. 2020. године. Њиме је, између осталог, предочено да је актом РГЗ-а од 22. 1. 2020. године наложено Служби за катастар непокретности Чукарица да тај орган хитно обавести о поступању у предметима притужиоца. 

Како у међувремену није достављено тражено изјашњење, дописом дел.бр. 8343 од 5. 3. 2020. године, од Републичког геодетског завода је затражено је да нас обавести о томе да ли је у међувремену прибављено тражено изјашњење, као и о томе да ли је у листу непокретности извршен упис забране отуђења стамбеног објекта у …, у улици …, у складу са Закључком XXXI -08 број: 351.21-7192/2010, којим је прекинут поступак озакоњења до окончања стечајног поступка као претходног питања, као и из којих разлога нису уписане промене власништва на основу Уговора о поклону ОПУ:105-2018, ОПУ 536-2018, ОПУ: 96-2019 и ОПУ: 918-2018.

Како у остављеном року Републички геодетски завод није доставио тражено изјашњење, упућена је ургенција за поступање дел.бр. 15955 од 15. 5. 2020. године, и остављен рок од 7 дана за достављање траженог изјашњења. 

Како ни након протека остављеног рока није поступљено по тражењу Заштитника грађана, РГЗ-у је дописом дел.бр. 20016 од 16. 6. 2020. године упућена још једна ургенција и остављен додатни рок од 7 дана да се поступи по претходном тражењу.

Изјашњавајући се о наведеном, Републички геодетски завод је доставио изјашњење од 8. 6. 2020. године. Њиме је, између осталог, предочено да ће по коначном решавању раније поднетог захтева 952-02-6-3862/2017, РГЗ узети у поступак остале захтеве, по редоследу пријема.

Сходно наведеном, дописом дел.бр. 31028 од 18. 9. 2020. године од РГЗ-а је затражено да овај орган обавести о томе да ли је у међувремену донета одлука о жалби изјављеној против решења 952-02-6-3862/2017, заведеној под бројем 952-02-23-8752/2019? Уколико јесте, да ли је Републички геодетски завод узео у решавање наредни захтев, и да ли  је о њему донета одлука? Уколико јесте, да нам о томе достави доказе, а уколико то још увек није случај, да нас обавести о разлозима због којих то још увек није учињено.

Изјашњавајући се о наведеном, РГЗ је доставио изјашњење од 5. 10. 2020. године. Њиме је, између осталог, предочено да је актом Републичког геодетског завода број 07-1971/2020-6 од 2. 10. 2020. године Одељењу за другостепени поступак, као надлежној унутрашњој јединици Републичког геодетског завода за решавање другостепених предмета, дат налог да у што краћем року у управној ствари број 952-02-23-8752/2019 донесе одлуку по жалби изјављеној на решење Службе за катастар непокретности Чукарица број 952-02-6-3862/2017.

Имајући у виду временски период који је протекао од дана издавања напред наведеног налога, као и законом прописани рок за доношење одлуке, дописом дел.бр. 34057 од 19. 10. 2020. године од Републичког геодетског завода затражено је да овај орган обавести о томе да ли је у међувремену ипак донета одлука о жалби изјављеној против решења Службе за катастар непокретности Чукарица број 952-02-6-3862/2017, заведеној под бројем 952-02-23-8752/2019? Уколико јесте, да ли је Републички геодетски завод узео у решавање наредни захтев, и да ли  је о њему донета одлука? Уколико јесте, да нам о томе достави доказе, а уколико то још увек није случај, да нас обавести о разлозима због којих то још увек није учињено. Такође је затражено и да РГЗ обавести о временском периоду који је протекао од дана подношења свих захтева који претходе захтевима поднетим од стране притужиоца АА, као и о разлозима због којих је евентуално дошло до прекорачења законом прописаног рока за одлучивање о захтевима, односно о жалбама изјављеним против првостепених решења.

Како у остављеном року није достављено изјашњење, Републичком геодетском заводу је дописом дел.бр. 38270 од 25. 11. 2020. године упућена ургенција за поступање.

Дописом од 1. 12. 2020. године, Републички геодетски завод је обавестио Заштитника грађана да је након извршеног увида у електронску писарницу Републичког геодетског завода утврђено да у предмету 952-02-23-8752/2019 још није донета одлука по жалби изјављеној на решење СКН Чукарица број 952-02-6-3862/2017, као и да је наложено да Одељење за другостепени поступак у што краћем року одлучи о предметној жалби.

Међутим, ни након протека 4 месеца од дана давања налога да се донесе одлука о жалби, Републички геодетски завод није обавестио Заштитника грађана о евентуалном доношењу одлуке у наведеном предмету. 





           *  *  *

[bookmark: clan_120]Законом о општем управном поступку[footnoteRef:3] прописано је да се решење којим се одлучује о жалби издаје без одлагања, а најкасније у року од 60 дана од када је предата уредна жалба, изузев ако законом није прописан краћи рок (члан 174.). [3:  „Сл. гласник РС“, бр. 18/2016 и 95/2018 – аутентично тумачење;] 

Законом о поступку уписа у катастар непокретности и водова [footnoteRef:4] прописано је да је Завод дужан да одлучи по жалби најкасније у року од 60 дана од дана предаје уредне жалбе (члан 44). [4:  „Сл. гласник РС“, бр. 41/2018, 95/2018 и 31/2019;] 

[bookmark: clan_21]Чланом 21. Закона о Заштитнику грађана прописано је да органи управе имају обавезу да сарађују са Заштитником грађана и да му омогуће приступ просторијама и ставе на располагање све податке којима располажу, а који су од значаја за поступак који води односно за остварење циља његовог превентивног деловања, без обзира на степен њихове тајности, осим када је то у супротности са законом.
             *  *  *

Након што је сагледао све чињенице и околности конкретног случаја, као и релевантне законске одредбе, Заштитник грађана је утврдио да је Републички геодетски завод вишеструко прекорачио законом прописани рок за доношење одлука поводом захтева који претходе одлучивању о притужиочевом захтеву. Наиме, притужилац се Републичком геодетском заводу обратио захтевима још у октобру 2018. године, али му је предочено да о њима не може бити одлучено док се претходно не одлучи о раније поднетим захтевима, у складу са важећим законским одредбама. Међутим, током спроведеног поступка Заштитник грађана је утврдио да Републички геодетски завод по претходно поднетим захтевима није поступао благовремено. У прилог томе говори и чињеница да је Републички геодетски завод у више наврата обавештавао овај орган да је дат налог организационој јединици у оквиру Завода да без одлагања донесе одлуку о жалби у предмету 952-02-23-8752/2019, међутим, ни по протеку 4 месеца од дана давања налога, одлука није донета. 

Посебно забрињава чињеница да Републички геодетски завод о притужиочевим захтевима, као и о наведеној жалби није одлучио ни након покретања поступка од стране Заштитника грађана, ни након упућивања више ургенција овог органа за поступање, а ни након остављања додатног рока за доношење одлуке. Поштовање обавезе органа управе да сарађују са Заштитником грађана јесте једна од темељних претпоставки за остваривање његове улоге. У тој сарадњи би требало да постоји висок ниво спремности руководилаца и запослених у органима управе да брзо изађу у сусрет свим захтевима Заштитника грађана и омогуће му комплетан увид у поједине случајеве које истражује и у све аспекте управног рада које је он надлежан да контролише.[footnoteRef:5] С обзиром на учесталост упућивања захтева органу за достављање изјашњења у вези са предметом притужбе и на више пута упућиване ургенције за поступање због прекорачења остављеног рока, овај орган је оценио да је Републички геодетски завод повредио законом прописану обавезу сарадње са Заштитником грађана.  [5:  Коментар Закона о Заштитнику грађана, ЈП Службени гласник, 2010, стр. 91] 


Неизвршавање законом прописане обавезе сарадње са Заштитником грађана, а посебно непоштовање закона од стране органа управе када поступа по жалбама на одлуке органа управе, по захтевима грађана и када одлучује о њиховим правима и обавезама, има по правилу  за последицу стварање правне несигурности, отежавање правног положаја грађана и кршење њихових права. 

Овакво поступање Републичког геодетског завода Заштитник грађана оцењује као посебно некоректно, непримерено и у супротности са принципима добре управе. 


           *  *  *
Према позитивним прописима, органи управе увек делују у оквиру и на основу Устава, закона и других прописа и примењују правила и поступке прописане важећим прописима, старајући се да се одлука по сваком захтеву донесе у разумном року, без одлагања, а у сваком случају најкасније у законом предвиђеном року. Одсуство одлуке или друге процесне радње у поступку по поднесцима грађана представља кршење принципа добре управе, а поготово у случају дуготрајног „ћутања администрације“, а на штету остваривања и заштите права грађана.
Стандард добре управе не дозвољава нечињење и пасивност , већ тражи активан, ангажован став органа управе према обављању послова из свог делокруга и законито вршење тих послова ради остваривања циља због кога су органу дата јавна овлашћења.
Органи јавне власти и јавни службеници дужни су да се старају да се одлука по сваком захтеву донесе у разумном року, без одлагања, а у сваком случају најкасније у законом прописаном року. Стандард добре управе не дозвољава нечињење и пасивност, већ тражи активан, ангажован став органа управе према обављању послова из свог делокруга и законито вршење тих послова ради остваривања циља због кога су органу дата јавна овлашћења.
Невршење послова и радњи из делокруга, односно надлежности органа управе је пропуст који за непосредне и посредне последице по правилу има, и овај пут је имао, стварање правне несигурности, отежавање правног положаја притужиоца и кршење његових права.

            *  *  *

На основу свих утврђених чињеница и околности, Заштитник грађана је утврдио пропусте у раду Републичког геодетског завода на штету остваривања права грађана и сагласно члану 31. став 2. Закона о Заштитнику грађана, упутио препоруке органу ради отклањања уочених недостатака у раду, као и ради превентивног деловања у циљу унапређења остваривања права грађана и спречавања сличних пропуста у будућности. Заштитник грађана је, применом чл. 31. ст. 4. Закона, утврдио рок од најдуже 30 дана од  дана пријема препорука у коме ће Републички геодетски завод отклонити пропусте на које је указано и обавестити овај орган о предузетим мерама и поступањима по њима.


	ЗАМЕНИЦА ЗАШТИТНИКА ГРАЂАНА

	


	Др Наташа Тањевић




Доставити:
-Републичком геодетском заводу, 
-притужиоцу,
- у списе предмета.

